CELEX: 32009D0752
Language: sk
Date: 2009-10-12 00:00:00
Title: 2009/752/ES: Rozhodnutie Komisie z  12. októbra 2009 , ktorým sa povoľuje uvedenie na trh lipidového extraktu z pancierovky antarktickej Euphausia superba ako novej zložky potravín v súlade s nariadením Európskeho parlamentu a Rady (ES) č. 258/97 [oznámené pod číslom K(2009) 7647]

13.10.2009   
            
            
               SK
            
            
               Úradný vestník Európskej únie
            
            
               L 268/33
            
         
      ROZHODNUTIE KOMISIE
   
   z 12. októbra 2009,
   ktorým sa povoľuje uvedenie na trh lipidového extraktu z pancierovky antarktickej Euphausia superba ako novej zložky potravín v súlade s nariadením Európskeho parlamentu a Rady (ES) č. 258/97
   [oznámené pod číslom K(2009) 7647]
   (Iba anglické znenie je autentické)
   (2009/752/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť Neptune Technologies & Bioressources Inc. požiadala 29. septembra 2006 príslušné orgány Fínska o povolenie uviesť na trh lipidový extrakt z pancierovky antarktickej Euphausia superba ako novú zložku potravín.
            
         
               (2)
            
            
               Príslušný orgán Fínska na posudzovanie potravín vydal 29. januára 2007 svoju prvotnú hodnotiacu správu. V uvedenej správe daný orgán skonštatoval, že používanie lipidového extraktu z pancierovky antarktickej Euphausia superba ako zložky potravín je prijateľné.
            
         
               (3)
            
            
               Komisia 19. februára 2007 zaslala prvotnú hodnotiacu správu všetkým členským štátom.
            
         
               (4)
            
            
               V rámci 60-dňovej lehoty ustanovenej v článku 6 ods. 4 nariadenia (ES) č. 258/97 boli v súlade s uvedeným ustanovením vznesené odôvodnené námietky proti uvedeniu výrobku na trh.
            
         
               (5)
            
            
               Preto sa 31. januára 2008 uskutočnili konzultácie s Európskym úradom pre bezpečnosť potravín (EFSA).
            
         
               (6)
            
            
               Vo vedeckom stanovisku k bezpečnosti „lipidového extraktu z Euphausia superba“ ako zložky potravín, ktoré Vedecká skupina pre dietetické produkty, výživu a alergie Európskeho úradu pre bezpečnosť potravín prijala na žiadosť Európskej Komisie, skupina dospela k záveru, že lipidový extrakt z pancierovky antarktickej Euphausia superba je za navrhovaných podmienok použitia bezpečný.
            
         
               (7)
            
            
               Na základe prvotnej hodnotiacej správy sa ustanovuje, že lipidový extrakt z pancierovky antarktickej Euphausia superba spĺňa kritériá stanovené v článku 3 ods. 1 nariadenia.
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Lipidový extrakt z pancierovky antarktickej Euphausia superba, ako je špecifikovaný v prílohe I, môže byť uvedený na trh v Spoločenstve ako nová zložka potravín na použitie a v maximálnych množstvách uvedených v prílohe II.
   Článok 2
   Označenie „lipidový extrakt z kôrovca pancierovky antarktickej Euphausia superba“ sa uvedie v označení samotného výrobku alebo na zozname zložiek potravín, ktoré ho obsahujú.
   Článok 3
   Toto rozhodnutie je určené spoločnosti Neptune Technologies & Bioressources Inc., 225 Promenade du Centropolis, Bureau 200, Laval, Quebec, H7T 0B3, Kanada.
   
      V Bruseli 12. októbra 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 43, 14.2.1997, s. 1.
   
      PRÍLOHA I
      
         ŠPECIFIKÁCIA LIPIDOVÉHO EXTRAKTU Z PANCIEROVKY ANTARKTICKEJ EUPHAUSIA SUPERBA
         
      
      
         Opis
      
      Na výrobu lipidového extraktu z pancierovky antarktickej Euphausia superba sa zmrazená pancierovka antarktická rozdrví a extrahuje za použitia acetónu. Proteíny a materiál z pancierovky sa z lipidového extraktu odstránia filtráciou. Acetón a zvyšková voda sa odstránia vyparovaním.
      
                  Test
               
               
                  Špecifikácia
               
            
                  Hodnota saponifikácie
               
               
                  najviac 185 mg KOH/g
               
            
                  Peroxidové číslo (PV)
               
               
                  najviac 0,2 meq O2/kg oleja
               
            
                  Vlhkosť a prchavosť
               
               
                  najviac 0,9 %
               
            
                  Fosfolipidy
               
               
                  najviac 50 %
               
            
                  Transmastné kyseliny
               
               
                  najviac 1 %
               
            
                  EPA (kyselina eikosapentaenová)
               
               
                  najmenej 15 %
               
            
                  DHA (kyselina dokosahexaenová)
               
               
                  najmenej 7 %
               
            
   
      PRÍLOHA II
      
         POUŽITIE LIPIDOVÉHO EXTRAKTU Z PANCIEROVKY ANTARKTICKEJ EUPHAUSIA SUPERBA
         
      
      
                  Cieľová skupina
               
               
                  Maximálny obsah kombinovanej DHA a EPA
               
            
                  Mliečne výrobky okrem nápojov na báze mlieka
               
               
                  200 mg/100 g alebo v prípade syrových výrobkov 600 mg/100 g
               
            
                  Analógy mliečnych výrobkov okrem nápojov
               
               
                  200 mg/100 g alebo v prípade analógov syrových výrobkov 600 mg/100 g
               
            
                  Roztierateľné tuky a zálievky
               
               
                  600 mg/100 g
               
            
                  Raňajkové cereálne výrobky
               
               
                  500 mg/100 g
               
            
                  Potravinové doplnky
               
               
                  200 mg/denná dávka odporúčaná výrobcom
               
            
                  Dietetické potraviny na osobitné lekárske účely
               
               
                  podľa osobitných výživových požiadaviek osôb, pre ktoré sú tieto výrobky určené
               
            
                  Potraviny určené na používanie pri nízkoenergetických diétach na reguláciu hmotnosti
               
               
                  200 mg/náhrada jedla